Нов пакет от мерки в подкрепа на бизнеса в София

Мерки в подкрепа на бизнеса в София ще важат в столицата от 1 юни до месец октомври. Те бяха одобрени от Общинския съвет, съобщиха в своя позиция от Българската асоциация на заведенията. Те са взели участие в преговорите със Столична община, които са били за удължаване на вече съществуващите мерки.

Новият пакет ще облекчи наематели и ползватели на общински имоти и включва:

1️. Пълно освобождаване от задължението за заплащане на наем или обезщетение за ползване за наематели или ползватели по договори, сключени с кмета на СО, районни кметове и общински фирми, при условие, че са преустановили изцяло дейността си.

2. Намаляване на дължимите обезщетения или наемни вноски за наематели или ползватели, които имат спад в оборота, като отстъпката е диференцирана – при спад в оборота над 50% в сравнение със същия период на 2019 г., отстъпката е 50%; при спад в оборота между 20% и 50% в сравнение със същия период на 2019 г., отстъпката е 20%.

3️. За занаятчии – фиксирана отстъпка от 50%.

4️. Фиксирана отстъпка от 20% по отношение на земеделските производители.

5️. Пълно освобождаване от задължението за заплащане на наем за наемателите на обекти и имоти, намиращи се на територията на кооперативни пазари и цветни борси в случай че са преустановили дейността си.

6️. Фирмите, учредени преди 1 юни 2019 г., се ползват с фиксирана отстъпка от 20%.

7️. 50% фиксирана отстъпка от таксата „тротоарно право“ за разполагане на маси и столове за консумация на открито.

Материалът Нов пакет от мерки в подкрепа на бизнеса в София е публикуван за пръв път на Искра.бг.